Waarna ons dié naweek uitsien: 'n koninklike baba | SARIE
Waarna ons dié naweek uitsien: 'n koninklike baba	deur admin
Daar is nog geen teken dat Kate by die St. Mary-hospitaal in Londen (waar William en Harry ook gebore is) opgedaag het nie. Wanneer baba Cambridge wel gebore word, sal 'n koninklike amptenaar by die ingang van die hospitaal 'n koevert hê met al die inligting oor die baba. Dié koevert sal aan 'n koninklike bode oorhandig word wat dit na Buckingham-paleis neem waar dit uitgestal sal word vir die publiek om te aanskou.
Indien Kate die lewe aan 'n dogter skenk, sal sy nie die eerste prinses van Cambridge wees nie, berig Hello!. Prinses Mary Adelaide Wilhelmina Elizabeth van Cambridge, wat in 1833 gebore is, het dié titel met haar ouer suster, prinses Augusta van Cambridge, gedeel.
Mary is, soos William se ma Diana, die "prinses van die mense" genoem. Sy het baie van luukse materiale en duur juwele gehou.
FOTO'S: Kate Middleton se jongdae
Die voorbereiding … Kate het glo leer kook voor die baba kom (lees meer hier), en wat ook al sy gekoop of gedra het tydens haar swangerskap se verkope het die hoogte in geskiet. Dié verbruikersaksie is die "Kate-effek" gedoop. Lees meer daaroor hier. Só gaan die babakamer lyk
William het gesê hy gaan aan haar sy wees, hoewel hy ingeskryf is om Maandag aan 'n polo-wedstryd deel te neem wat sowat 160 km van die hospitaal is.